राप्रपाको प्रदर्शनमा झडप, प्रहरीले निषेधित क्षेत्रबाट प्रदर्शनकारी हटायो
प्रहरीले निषेधित क्षेत्र तोडेर सिंहदरबारको मूल गेटतर्फ अघि बढेका राप्रपाका प्रदर्शनकारीलाई हटाएको छ । प्रदर्शनकारीलाई हटाउने क्रममा  प्रहरीले पानीको फोहोरा, अश्रु ग्यास र लाठीचार्ज समेत गरेको छ । अहिले भद्रकालीबाट सिंहदरबारतर्फको बाटो खाली गराएको छ ।
काठमाडौँ — प्रहरीले निषेधित क्षेत्र तोडेर सिंहदरबारको मूल गेटतर्फ अघि बढेका राप्रपाका प्रदर्शनकारीलाई हटाएको छ । प्रदर्शनकारीलाई हटाउने क्रममा प्रहरीले पानीको फोहोरा, अश्रु ग्यास र लाठीचार्ज समेत गरेको छ । अहिले भद्रकालीबाट सिंहदरबारतर्फको बाटो खाली गराएको छ ।राप्रपाको प्रदर्शनकारीहरू अहिले भृकुटीमण्डपतर्फ लागेका छन् । भृकुटीमण्डपमा राप्रपाको सभा छ । प्रहरीले दमन गरेको भन्दै महामन्त्री ज्ञानेन्द्र शाहीले आपत्ति जनाएका छन् । सडकमा बसेर राप्रपाका नेताहरूले नाराबाजी गरिरहेका छन् । 